“Aziz-ayol.uz” yagona interaktiv milliy platformasini joriy etish chora-tadbirlari toʻgʻrisida
(resolution, 2025-10-07)

Oʻzbekiston Respublikasi Prezidentining “Xotin-qizlarni qoʻllab-quvvatlash, ularning jamiyat hayotidagi faol ishtirokini taʼminlash tizimini yanada takomillashtirish chora-tadbirlari toʻgʻrisida” 2021-yil 5-martdagi PQ-5020-son, “Zoʻrlik ishlatishdan jabr koʻrgan xotin-qizlarni reabilitatsiya qilishga oid qoʻshimcha chora-tadbirlar toʻgʻrisida” 2021-yil 19-maydagi PQ-5116-son qarorlari ijrosini taʼminlash, shuningdek xotin-qizlarning taʼlim olishlariga koʻmaklashish, ularni turmushga tayyorlash, farzand tarbiyasiga oid koʻnikmalarni shakllantirish, turli tazyiq, zoʻravonlikdan himoya qilish, kasb-hunarga oʻrgatish, bandligini taʼminlash, tadbirkorlikka jalb etish, ijtimoiy-siyosiy faolligini oshirish, oila mustahkamligini hamda sogʻlom turmush tarzini targʻib qilish, ularning muammolarini hal qilishda murojaat qilishlari uchun qulayliklar yaratilishini elektron tizimlashtirish maqsadida Vazirlar Mahkamasi qaror qiladi: 1. Oʻzbekiston Respublikasi Mahalla va oilani qoʻllab-quvvatlash vazirligi tizimida xotin-qizlar huquqiy madaniyatini, ijtimoiy faolligini oshirishga, ular oʻrtasida sogʻlom turmush tarzini targʻib qilishga yoʻnaltirilgan, xotin-qizlarga bogʻliq statistik maʼlumotlar jamlanadigan “Aziz-ayol.uz” yagona interaktiv milliy platformasi (keyingi oʻrinlarda — Milliy platforma) ishga tushirilganligi maʼlumot uchun qabul qilinsin. 2. Quyidagilar Milliy platformaning asosiy vazifalari etib belgilansin: axborot-kommunikatsiya texnologiyalaridan keng foydalanilgan holda, tezkor tahliliy maʼlumotlardan samarali foydalanish va bu orqali davlat organlarining xotin-qizlarni qoʻllab-quvvatlashga oid faoliyatining samaradorligini oshirish; vazirlik va idoralardan xotin-qizlar bilan bogʻliq maʼlumotlar tezkor yigʻilishi va real vaqt rejimida tahlil qilinishini taʼminlash; xotin-qizlarning taʼlim olishlariga koʻmaklashish; xotin-qizlarni turmushga tayyorlash, ularda farzand tarbiyasiga oid koʻnikmalarni shakllantirish; xotin-qizlarni turli tazyiq va zoʻravonlikdan himoya qilish; xotin-qizlar, shu jumladan, “Ayollar daftari”ga kiritilgan xotin-qizlarni kasb-hunarga oʻrgatish, ularning bandligini taʼminlash, tadbirkorlikka jalb etishga yordam berish; xotin-qizlarning ijtimoiy-siyosiy faolligini oshirish, ular oʻrtasida sogʻlom turmush tarzini taʼminlashga koʻmaklashish; xotin-qizlar oʻz huquqlarining taʼminlanishi boʻyicha murojaat qilishlari uchun yanada qulayliklar yaratish; oilalarning mustahkamligini taʼminlash, ajralishlarning oldini olish; xotin-qizlar boʻyicha yuritilayotgan statistik hisobotlarning haqqoniyligini taʼminlash yagona tizimini yaratish; Respublika va hududiy xotin-qizlar jamoatchilik kengashlarining faoliyatini keng ommaga yetkazish. 3. Quyidagilarni nazarda tutuvchi “Aziz-ayol.uz” yagona interaktiv milliy platformasi doirasida davlat organlari va tashkilotlarining oʻzaro elektron hamkorligi tartibi toʻgʻrisidagi nizom ilovaga muvofiq tasdiqlansin: Oʻzbekiston Respublikasi Mahalla va oilani qoʻllab-quvvatlash vazirligi Milliy platformani takomillashtirish boʻyicha buyurtmachi va uning yuritilishi, uzluksiz faoliyat koʻrsatishi uchun masʼul hisoblanadi; davlat organlari va tashkilotlari Milliy platformadagi idoralararo elektron oʻzaro axborot almashinuvi doirasidagi maʼlumotlar roʻyxatiga muvofiq soʻraladigan maʼlumotlar va axborotlarni kiritib boradi; Milliy platformani texnik qoʻllab-quvvatlash, shuningdek, uning funksional imkoniyatlarini muntazam takomillashtirish bilan bogʻliq barcha xarajatlar Oila va xotin-qizlarni qoʻllab-quvvatlash davlat maqsadli jamgʻarmasi, xalqaro moliya institutlari va tashkilotlari grantlari, tashqi begʻaraz koʻmak mablagʻlari (grantlar, texnik koʻmaklar va boshqalar), qonunchilik hujjatlari bilan taqiqlanmagan boshqa manbalar hisobidan moliyalashtiriladi; Milliy platformadagi idoralararo elektron oʻzaro axborot almashinuvini tashkil etish bilan bogʻliq tadbirlar tegishli davlat organlari va tashkilotlarining budjetdan tashqari mablagʻlari hisobidan moliyalashtiriladi; Milliy platforma hamda mutasaddi vazirlik va idoralarning axborot tizimlari va maʼlumotlar bazasi oʻrtasidagi oʻzaro elektron hamkorlik Elektron hukumatning idoralararo maʼlumotlar uzatish tarmogʻi orqali amalga oshiriladi. 4. Milliy platformaning uzluksiz va samarali faoliyat koʻrsatishini taʼminlash maqsadida quyidagilar: a) Milliy platformaning samarali faoliyat koʻrsatishiga masʼul vazirlik va idoralar bir oy muddatda: Milliy platformaning vazifalari toʻliq, oʻz vaqtida va sifatli amalga oshirilishi, shu jumladan, davlat organlari va tashkilotlarining oʻzaro elektron hamkorligini tartibga solishni nazarda tutgan holda, texnologik yoʻriqnomalarni ishlab chiqsin va tasdiqlasin. Milliy platforma bilan ishlash uchun masʼul boʻlgan xodimlarni biriktirsin; Milliy platformani takomillashtirish boʻyicha takliflarni Oʻzbekiston Respublikasi Mahalla va oilani qoʻllab-quvvatlash vazirligiga taqdim etsin; b) Oʻzbekiston Respublikasi Bandlik va mehnat munosabatlari vazirligi: Milliy platformani Bandlik va mehnat munosabatlari vazirligining Boʻsh (vakant) ish oʻrinlari milliy bazasi (ish.mehnat.uz) veb-sayti bilan integratsiya qilish; xotin-qizlarni kasb-hunarga oʻrgatadigan onlayn toʻgaraklarni tashkil etish, oʻquv qoʻllanmalari va videomateriallarni, “Ishga marhamat” monomarkazlari va oʻquv markazlari manzillari, ulardagi oʻquv kurslar va ularning muddatlari toʻgʻrisidagi maʼlumotlarni yuklab borish choralarini koʻrsin; v) Oʻzbekiston Respublikasi Adliya vazirligi, Sogʻliqni saqlash vazirligi, Oʻzbekiston Respublikasi Prezidenti huzuridagi Ijtimoiy himoya milliy agentligi huzuridagi Ayollarni reabilitatsiya qilish va moslashtirish respublika markazi: Milliy platforma orqali huquqiy, tibbiy, psixologik maslahat olish hamda zoʻravonlik va tazyiqdan himoyalanish maqsadida yordam soʻrab qilingan onlayn murojaatlarni qabul qilib, zudlik bilan maslahatlar berib borish; homiladorlik va tugʻish taʼtillariga chiqish, ijtimoiy nafaqalar olish, pensiyaga chiqish va boshqa dolzarb masalalar yuzasidan normativ-huquqiy hujjatlarda belgilangan tartiblarni yoritib borish choralarini koʻrsin; g) Oʻzbekiston Respublikasi Oila va xotin-qizlar qoʻmitasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Milliy platforma orqali “Ayollar daftari”ga kiritish va chiqarish masalalari boʻyicha onlayn murojaatlarni qabul qilib, zudlik bilan zarur maslahatlarni berib borish hamda muammolarni hal etish choralarini koʻrsin; d) Oʻzbekiston Respublikasi Madaniyat vazirligi, Respublika Maʼnaviyat va maʼrifat markazi oilaviy qadriyatlarni targʻib qiluvchi, farzand tarbiyasiga oid qoʻllanmalarni, videolavhalarni, shuningdek, madaniy tadbirlar toʻgʻrisidagi maʼlumotlarni hamda badiiy adabiyotlarni Milliy platformaga yuklash va har oyda yangilab borish choralarini koʻrsin. e) Oʻzbekiston Respublikasi Turizm va sport vazirligi jismoniy tarbiya va sport sohasida xotin-qizlarning keng qatlamlarini sport bilan shugʻullanishga va sport turmush-tarzini yuritishga jalb etishga, oʻsib kelayotgan yosh avlodni jismonan sogʻlom etib tarbiyalashga oid videomateriallar va qoʻllanmalarni Milliy platformaga doimiy yuklab borish choralarini koʻrsin; j) Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi xotin-qizlarning Milliy platformadan bepul foydalanishini taʼminlash choralarini koʻrsin. 5. Oʻzbekiston Respublikasi Mahalla va oilani qoʻllab-quvvatlash vazirligi, Ichki ishlar vazirligi, Sogʻliqni saqlash vazirligi 1146 qisqa raqamli “ishonch telefoni”ga tazyiq va zoʻravonlikdan jabr koʻrgan, oʻz joniga suiqasd qilgan yoki oʻz joniga qasd qilishga moyilligi boʻlgan xotin-qizlar bilan muloqot qilish va shoshilinch ruhiy, psixoterapevtik, huquqiy yordam koʻrsatish, maslahat berish va axborot taqdim etish masalalari boʻyicha kelib tushgan murojaatlarga 24 soat ichida tezkor munosabat bildirish amaliyotini yoʻlga qoʻysin. 6. Oʻzbekiston Respublikasi Mahalla va oilani qoʻllab-quvvatlash vazirligi: bir oy muddatda loyiha qiymati va tegishli ishlarni moliyalashtirish manbalarini aks ettirgan holda, mutasaddi vazirlik va idoralarning axborot tizimlari va maʼlumotlar bazasi bilan integratsiyalashgan Milliy platformani takomillashtirish, keyinchalik texnik qoʻllab-quvvatlash boʻyicha texnik hujjatlarning ishlab chiqilishini hamda vakolatli organlardan ekspertizadan oʻtkazilishini taʼminlasin; uch oy muddatda Axborot texnologiyalari va kommunikatsiyalarini rivojlantirish vazirligi bilan birgalikda Milliy platformani toʻliq ishga tushirish ishlarini yakunlasin; Oʻzbekiston Milliy teleradiokompaniyasi Oʻzbekiston Milliy axborot agentligi bilan birgalikda ushbu qarorning mazmun-mohiyatini keng yoritilishini taʼminlasin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev hamda Oʻzbekiston Respublikasi mahalla va oilani qoʻllab-quvvatlash vaziri R.T. Mamatov zimmasiga yuklansin. 1. Ushbu Nizom “Aziz-ayol.uz” yagona interaktiv milliy platformasi doirasida davlat organlari, mahalliy davlat hokimiyati organlari va boshqa tashkilotlarning (keyingi oʻrinlarda — davlat organlari va tashkilotlari) axborot tizimlari va axborot resurslari bilan Oila va xotin-qizlar qoʻmitasining axborot tizimlari oʻrtasida idoralararo axborot almashinuvini yoʻlga qoʻyish tartibini belgilaydi. 2. Mazkur Nizomda quyidagi tushunchalar qoʻllaniladi: “Aziz-ayol.uz” yagona interaktiv milliy platformasi (keyingi oʻrinlarda — Milliy platforma) — davlat organlari va tashkilotlarining xotin-qizlarga oid maʼlumotlar, axborot tizimlari, axborot resurslari va boshqa axborot manbalaridagi statistik maʼlumotlarini oʻzida jamlovchi, tahlil qiluvchi va qayta ishlovchi, maʼlumot beruvchi yagona axborot tizimi; “Aziz-ayol.uz” yagona interaktiv milliy platformasidan foydalanuvchilar — davlat organlari va tashkilotlarining idoralararo elektron soʻrovlarni yuborish va ushbu soʻrovlar asosida tegishli maʼlumotlarni taqdim etishga masʼul boʻlgan mansabdor shaxslari, ochiq kontentdan foydalanuvchilar; axborot resursi — axborot tizimi tarkibidagi elektron shakldagi axborot, maʼlumotlar banki va maʼlumotlar bazasi; axborot tizimi — axborotlarni toʻplash, saqlash, qidirish, ishlash va ulardan foydalanish imkonini beradigan axborot resurslari, axborot texnologiyalari va aloqa vositalarining tashkiliy jihatdan tartibga solingan yigʻindisi; idoralararo elektron soʻrov — davlat organlari va tashkilotlarining maʼlumot bor boʻlgan boshqa davlat organlari va tashkilotlarga elektron shaklida yuborilgan maʼlumotni taqdim etish toʻgʻrisidagi talabi; texnologik yoʻriqnoma — Milliy platforma doirasida davlat organlari va tashkilotlaridan idoralararo elektron soʻrovlar orqali maʼlumotlarni yigʻish va qayta ishlash boʻyicha oʻzaro elektron hamkorlik tartibi, maʼlumotlarga qoʻyiladigan talablar, shakl va muddatlarini ifoda etuvchi, Oila va xotin-qizlar qoʻmitasi bilan birgalikda tasdiqlanadigan idoraviy hujjat. 3. Oʻzbekiston Respublikasi Oila va xotin-qizlar qoʻmitasi Milliy platformani ishlab chiqish va joriy etish loyihasi buyurtmachisi hisoblanadi. 4. Quyidagilar Milliy platformaning asosiy vazifalari hisoblanadi: axborot-kommunikatsiya texnologiyalaridan keng foydalanilgan holda, tezkor tahliliy maʼlumotlardan samarali foydalanish va bu orqali davlat organlarining xotin-qizlarni qoʻllab-quvvatlashga oid faoliyatining samaradorligini oshirish; vazirlik va idoralardan xotin-qizlar bilan bogʻliq maʼlumotlar tezkor yigʻilishi va real vaqt rejimida tahlil qilinishini taʼminlash; xotin-qizlarning taʼlim olishlariga koʻmaklashish; xotin-qizlarni turmushga tayyorlash, ularda farzand tarbiyasiga oid koʻnikmalarini shakllantirish; xotin-qizlarni turli tazyiq va zoʻravonlikdan himoya qilish; xotin-qizlar, shu jumladan, “Ayollar daftari”ga kiritilgan xotin-qizlarni kasb-hunarga oʻrgatish, ularning bandligini taʼminlash, tadbirkorlikka jalb etishga yordam berish; xotin-qizlarning ijtimoiy-siyosiy faolligini oshirish, ular oʻrtasida sogʻlom turmush tarzini taʼminlashga koʻmaklashish; xotin-qizlarning oʻz huquqlarini taʼminlanishi boʻyicha murojaat qilishlari uchun yanada qulayliklar yaratish; oilalarning mustahkamligini taʼminlash, ajralishlarning oldini olish; xotin-qizlar boʻyicha yuritilayotgan statistik hisobotlarning haqqoniyligini taʼminlash va yagona tizimini yaratish; Respublika va hududiy xotin-qizlar jamoatchilik kengashlarining faoliyatini keng ommaga yetkazish. 5. Milliy platformaga maʼlumotlarni taqdim etish tartibi har bir davlat organi va tashkilotining axborot tizimlari va axborot resurslaridan kelib chiqib, ularni Milliy platformaga integratsiya qilish boʻyicha ishlab chiqiladigan texnologik yoʻriqnomalar bilan belgilanadi. 6. Texnologik yoʻriqnomalar Oʻzbekiston Respublikasi Mahalla va oilani qoʻllab-quvvatlash vazirligi hamda Axborot texnologiyalari va kommunikatsiyalarini rivojlantirish vazirligi bilan kelishilgan holda, Milliy platformaga integratsiya qilinadigan axborot tizimi yoki axborot resursi egasi boʻlgan davlat organlari va tashkilotlari tomonidan tasdiqlanadi. 7. Milliy platforma uchun kerakli maʼlumotnoma va klassifikatorlar “Elektron hukumatning maʼlumotnomalar va klassifikatorlar registri” axborot tizimida yuritiladi. Bunda davlat boshqaruvi organlari hamda mahalliy ijro etuvchi hokimiyat organlari oʻzlarining axborot tizimlarida va axborot resurslarida “Elektron hukumatning maʼlumotnoma va klassifikatorlar registri” axborot tizimida joylashtirilgan maʼlumotnoma va klassifikatorlaridan foydalanishlari shart. 8. Milliy platforma foydalanuvchilarining vazifalari quyidagilardan iborat: a) Mahalla va oilani qoʻllab-quvvatlash vazirligi: Milliy platformaga egalik qiladi, uning uzluksiz faoliyat koʻrsatishini taʼminlaydi; Milliy platformada ishtirok etuvchi davlat organlari va tashkilotlari jamlanadigan hamda tahlil etiladigan maʼlumotlar roʻyxatini shakllantiradi va ularni taqdim etish davriyligini belgilaydi; b) davlat organlari va tashkilotlari: Milliy platformaga jamlanishi lozim boʻlgan maʼlumotlarni belgilangan roʻyxatga va muddatlarga muvofiq elektron hamkorlik orqali taqdim etadi yoxud tizimga doimiy ravishda kiritishni taʼminlaydi; taqdim etilayotgan maʼlumotlarning ishonchliligi, haqqoniyligi va dolzarbligini taʼminlaydi. 9. Milliy platforma orqali maʼlumotlarni yigʻish, qayta ishlash va tahlil qilish ushbu Nizomga 1-ilovaga muvofiq sxema asosida amalga oshiriladi. 10. Davlat organlari va tashkilotlari oʻzlarining axborot tizimlari va maʼlumotlar bazalarida mavjud boʻlgan maʼlumotlarning xatlovdan oʻtkazilishini taʼminlaydi. 11. Milliy platformada jamlanishi lozim boʻlgan maʼlumotlarning davlat organlari va tashkilotlari Mahalla va oilani qoʻllab-quvvatlash vazirligi soʻroviga asosan taqdim etilishini taʼminlaydi. 12. Milliy platforma bilan idoralararo elektron hamkorlik qilish talablarini ishlab chiqish orqali davlat organlari va tashkilotlarining axborot tizimlari va maʼlumotlar bazalari bilan elektron hamkorlikni bosqichma-bosqich amalga oshirilishini taʼminlaydi. 13. Oila va xotin-qizlar qoʻmitasi davlat organlari va tashkilotlari bilan birgalikda tasdiqlangan maʼlumotlar toʻplami asosida maʼlumotlarni Milliy platforma orqali yigʻadi va tahlil qiladi. 14. Milliy platforma doirasida idoralararo elektron soʻrovlarni yuborish, qayta ishlash va qabul qilishni avtomatlashtirish uchun davlat organlari va tashkilotlarning tegishli maʼlumot va axborotlar mavjud boʻlgan axborot tizimlari va resurslari “Elektron hukumat” tizimining axborot tizimlari komplekslari va markazlashgan maʼlumotlar bazalari bilan integratsiya qilinadi. 15. Davlat organlari va tashkilotlari mazkur Nizomga 2-ilovaga muvofiq maʼlumotlar va axborotlarni Milliy platformadagi idoralararo elektron oʻzaro axborot almashinuvini taʼminlaydi. 16. Idoralararo elektron hamkorlik tizimi orqali davlat siri va qonun bilan qoʻriqlanadigan boshqa sirlarni oʻz ichiga olgan idoralararo elektron soʻrovlar hamda tegishli hujjatlar va maʼlumotlarni taqdim etishga yoʻl qoʻyilmaydi. 17. Idoralararo elektron hamkorlikni amalga oshirishda davlat organlari va tashkilotlari mazkur Nizomga 2-ilovaga muvofiq roʻyxatda belgilangan tegishli maʼlumotni Milliy platforma doirasida boshqa axborot tizimiga taqdim etish uchun tegishli davlat organlari va tashkilotlardan maʼlumotlarni soʻrash va qabul qilishga haqli. Davlat organlari va tashkilotlari qonunchilik hujjatlariga muvofiq boshqa huquqlarga ham ega boʻlishi mumkin. 18. Davlat organlari va tashkilotlari axborot taʼminotida Milliy platformadan foydalangan holda, oʻzaro elektron hamkorlikning texnologik yoʻriqnomaga muvofiqligini taʼminlash uchun quyidagilarni amalga oshiradi: oʻz axborot tizimlari va resurslarining Milliy platformaga integratsiya qilinishini taʼminlash boʻyicha veb-xizmatlarni ishlab chiqadi hamda ularning uzluksiz ishlashini taʼminlaydi; Milliy platformaga ulangan axborot tizimlari va axborot resurslari dasturiy va texnik vositalarining uzluksiz ishlashini taʼminlaydi; Milliy platformadan foydalangan holda maʼlumotlarni qabul qiladi, tahlil qiladi va taqdim etadi; Milliy platformadan foydalangan holda taqdim etilayotgan maʼlumotlarning dolzarbligini va toʻgʻriligini taʼminlaydi; texnologik yoʻriqnoma talablariga muvofiq maʼlumotlarni belgilangan formatlarda va shaklda taqdim etadi. 19. Idoralararo elektron hamkorlikni amalga oshiruvchi davlat organlari va tashkilotlari soʻralgan maʼlumotlarni toʻliq hajmda taqdim etishlari, shuningdek, ularning ishonchliligini taʼminlashi shart. 20. Milliy platformadan foydalanuvchilar idoralararo elektron hamkorlik doirasida joʻnatiladigan va qabul qilinadigan hujjat va maʼlumotlarning belgilangan tartibda saqlashi va himoyasini taʼminlashi shart. 21. Davlat organlari xodimlariga idoralararo elektron hamkorlik orqali maʼlum boʻlgan maʼlumotlarni, jismoniy shaxsning shaxsiy hayoti, yuridik shaxsning faoliyatiga doir maʼlumotlarni, ularning yozma roziligisiz, shuningdek, qonun himoyasidagi boshqa sir va maʼlumotlarni oshkor etishga yoʻl qoʻymasligi kerak. 22. Milliy platformadan foydalanuvchilar davlat organlarining idoralararo elektron soʻrovlari yuzasidan soʻralgan maʼlumotlarni oʻz vaqtida taqdim etish uchun javobgardir. 23. Idoralararo elektron hamkorlikni amalga oshiruvchi davlat organlari Milliy platforma orqali taqdim etiladigan maʼlumotlarning haqiqiyligi uchun javobgardir. 24. Mazkur Nizom talablarini buzganlikda aybdor shaxslar qonunchilik hujjatlariga muvofiq javob beradi. BosqichlarMasʼullarChora-tadbirlarMuddatlar1-bosqichDavlat organlari va tashkilotlari, Oila va xotin-qizlar qoʻmitasi1. Oʻzlarining axborot tizimlari va maʼlumotlar bazalarida mavjud boʻlgan maʼlumotlarni xatlovdan oʻtkazish.ikki hafta muddatda2. Mahalla va oilani qoʻllab-quvvatlash vazirligi soʻroviga asosan “Aziz-ayol.uz” yagona interaktiv milliy platformasida jamlanishi lozim boʻlgan maʼlumotlarni taqdim etish.2-ilovada belgilangan muddatlarda2-bosqichOila va xotin-qizlar qoʻmitasi, davlat organlari va tashkilotlari“Aziz-ayol.uz” yagona interaktiv milliy platformasida yuritiladigan maʼlumotlar toʻplamini shakllantirish va tasdiqlash.ikki oy muddatda3-bosqichOila va xotin-qizlar qoʻmitasi, Davlat organlari va tashkilotlari, Axborot texnologiyalari va kommunikatsiyalarini rivojlantirish vazirligi1. “Aziz-ayol.uz” yagona interaktiv milliy platformasi bilan idoralararo elektron hamkorlik qilish talablarini ishlab chiqish.bir oy muddatda2. “Aziz-ayol.uz” yagona interaktiv milliy platformasini vazirlik va idoralarning axborot tizimlari va maʼlumotlar bazalari bilan elektron hamkorligini taʼminlash.uch oy davomida4-bosqichOila va xotin-qizlar qoʻmitasi, davlat organlari va tashkilotlariMahalla va oilani qoʻllab-quvvatlash vazirligining maʼlumotlarni tahlil qilish borasidagi axborotlarini “Aziz-ayol.uz” yagona interaktiv milliy platformasida shakllantirish va real vaqt rejimida olish choralarini koʻrish.doimiy T/rTashkilot nomiTaqdim etiladigan maʼlumotlarAmalga oshirish muddati1.Oʻzbekiston Respublikasi Bandlik va mehnat munosabatlari vazirligi1. Boʻsh (vakant) ish oʻrinlari milliy bazasi (ish.mehnat.uz) veb-sayti bilan integratsiya qilish.Bir oy muddatda2. Xotin-qizlarni kasb-hunarga oʻrgatadigan onlayn toʻgaraklarni tashkil etish.Bir oy muddatda3. Kasbga oʻrgatadigan oʻquv qoʻllanmalari va videomateriallarni yuklab borish.Har oʻn besh kunda4. “Ishga marhamat” monomarkazlari va oʻquv markazlari manzillari, ulardagi oʻquv kurslari va ularning muddatlari toʻgʻrisidagi maʼlumotlarni yuklab borish. Har oyda5. Hududlar kesimida ishsiz ayollar toʻgʻrisidagi statistik maʼlumotlarni yuklab borish.Har chorakda2.Oʻzbekiston Savdo-sanoat palatasi, AT Xalq banki, Oila va xotin-qizlar qoʻmitasi, Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi huzuridagi tadbirkorlikni rivojlantirish agentligi1. Tadbirkor ayollarning motivatsion maqola va videodarslarini yuklab borish.Har oyda2. Tadbirkor xotin-qizlar statistikasini yuritish maqsadida ularning roʻyxatini shakllantirib, yuklab borish.Har chorakda3. Xotin-qizlarga tadbirkorlik faoliyatini boshlash uchun tayyor biznes namunalarni (elektron kitoblar, audio va videoqoʻllanmalar, biznes gʻoyalari) yuklab borish.Har oyda3.Oʻzbekiston Respublikasi Adliya vazirligi1. Platforma orqali huquqiy maslahat soʻrab qilingan onlayn murojaatlarni qabul qilib, zarur maslahatlarni berib borish.Doimiy2. Xotin-qizlar huquqlari, jumladan, homiladorlik va tugʻish taʼtillariga chiqish, ijtimoiy nafaqalar olish, pensiyaga chiqish, tadbirkorlikni boshlashda xotin-qizlarga berilgan imtiyozlar va boshqa dolzarb masalalar yuzasidan normativ-huquqiy hujjatlarda belgilangan qoidalarni yoritib borish.Har oyda4.Oʻzbekiston RespublikasiSogʻliqni saqlash vazirligi1. Platforma orqali tibbiy maslahat soʻrab qilingan onlayn murojaatlarni qabul qilib, zarur maslahatlarni berib borish.Doimiy2. Erta tugʻruqlar haqidagi statistik maʼlumotlarni yuklab borish.Har oyda3. Tibbiy madaniyatni oshirish, sogʻlom turmush tarzini targʻib qiluvchi maʼlumotlar, videomateriallarni yuklab borish.Har oyda5.Oila va xotin-qizlar qoʻmitasi huzuridagi Ayollarni reabilitatsiya qilish va moslashtirish respublika markazi1. Platforma orqali psixologik maslahat hamda zoʻravonlik va tazyiqdan himoyalanish maqsadida yordam soʻrab qilingan onlayn murojaatlarni qabul qilib, zarur maslahatlarni berib borish.Doimiy2. Ayollarni reabilitatsiya qilish va moslashtirish markazlariga murojaat qilgan xotin-qizlar haqidagi statistik maʼlumotlarni yuklab borish.Har oyda3. Xotin-qizlarni tazyiq va zoʻravonlikka uchrashining oldini olish, tazyiq va zoʻravonlikka uchragan xotin-qizlarga huquqiy, psixologik, tibbiy yordam koʻrsatilishi boʻyicha maslahatlar, videoroliklar va koʻrsatmalar yuklab borish.Har oʻn besh kunda6.Oʻzbekiston Respublikasi Oila va xotin-qizlar qoʻmitasi1. Platforma orqali “Ayollar daftari”ga kiritish va chiqarish masalalari boʻyicha qilingan onlayn murojaatlarni qabul qilib, zarur maslahatlarni berib borish hamda muammolarni hal etish.Doimiy2. Oliy taʼlim muassasalariga qoʻshimcha davlat granti asosidagi qabul koʻrsatkichlari doirasida ehtiyojmand oilalardagi xotin-qizlarning tanlovda ishtirok etishi uchun tavsiyanoma olishga platforma orqali onlayn murojaatlar qabul qilish.Har yili 30-maydan 8-iyunga qadar3. Xotin-qizlarning manfaatlariga qaratilgan loyihalar haqidagi maʼlumotlar, normativ-huquqiy hujjatlarda xotin-qizlarga berilgan imtiyozlar haqidagi maʼlumotlarni yuklab borish.Har haftada4. Zulfiya nomidagi Davlat mukofotlari sovrindorlari, tanlovda ishtirok etish toʻgʻrisidagi maʼlumotlarni yuklab borish.Doimiy5. “Moʻtabar ayol” koʻkrak nishoni sovrindorlari soni, koʻkrak nishoni olish tartibi toʻgʻrisidagi maʼlumotlarni yuklab borish.Doimiy6. “Mahalla iftixori” va “Mehnat faxriysi” koʻkrak nishonini olgan xotin-qizlar soni toʻgʻrisidagi maʼlumotlarni yuklab borish.Doimiy7. Mamlakatda xotin-qizlar huquqlarini himoya qilish va oila institutini mustahkamlash yoʻnalishida olib borilayotgan islohotlar, bu borada qabul qilinayotgan normativ-huquqiy hujjatlar toʻgʻrisidagi maʼlumotlarni yuklab berish.Har oʻn besh kunda8. Rahbarlikka zaxiraga olingan xotin-qizlar toʻgʻrisida maʼlumotlarni yuklab borish.Har chorakda7.Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 1. Platforma orqali xotin-qizlarni imtiyozli uy-joy bilan taʼminlash va boshqa taalluqli masalalarda qilingan onlayn murojaatlariga zarur maslahatlarni berib borish hamda muammolarni hal etish.Doimiy2. Davlat mukofoti sovrindorlari (Zulfiya nomidagi Davlat mukofotlari sovrindorlaridan tashqari) boʻlgan xotin-qizlar toʻgʻrisidagi maʼlumotlarni yuklab borish.Doimiy8.Oʻzbekiston Respublikasi Madaniyat vazirligiPlatformaga oilaviy qadriyatlar, er-xotinlik munosabatlari va farzand tarbiyasiga oid videolavhalarni, madaniy tadbirlar toʻgʻrisidagi maʼlumotlarni hamda badiiy adabiyotlarni yuklab borish.Har oyda9.Oʻzbekiston Respublikasi Turizm va sport vazirligiPlatformaga jismoniy tarbiya va sportga xotin-qizlarning keng qatlamlarini jalb qilish, sogʻlom turmush-tarzini, yosh avlodni jismonan sogʻ boʻlishini, oilaviy sportni targʻib qiluvchi videomateriallar va qoʻllanmalarni yuklab borish.Har oyda10.Oliy attestatsiya komissiyasi1. Falsafa doktori (PhD) ilmiy darajasi boʻlgan xotin-qizlar toʻgʻrisidagi maʼlumotlarni yuklab borishHar chorakda2. Fan doktori (DSc) ilmiy darajasi boʻlgan xotin-qizlar toʻgʻrisidagi maʼlumotlarni yuklab borish.Har chorakda11.Oʻzbekiston Respublikasi Xalq taʼlimi vazirligi1. Umumiy oʻrta taʼlim muassasalaridagi oʻquvchi qizlar soni toʻgʻrisidagi maʼlumotlarni yuklab borish.Har olti oyda2. Iqtidorli (respublika va xalqaro fan olimpiadalari, tanlovlarda faxrli oʻrin olgan va boshqa yutuqlarga erishgan) qizlar toʻgʻrisida maʼlumotlarni yuklab borish.Har olti oyda12.Oʻzbekiston Respublikasi Oliy va oʻrta maxsus taʼlim vazirligi1. Oliy taʼlim muassasalaridagi talaba xotin-qizlar soni haqidagi maʼlumotlarni yuklab borish.Har olti oyda2. Oʻrta maxsus, professional muassasalardagi oʻquvchi xotin-qizlar soni haqidagi maʼlumotlarni yuklab borish.Har olti oyda3. Iqtidorli (respublika va xalqaro fan olimpiadalari, tanlovlarda faxrli oʻrin olgan va boshqa yutuqlarga erishgan) qizlar toʻgʻrisida maʼlumotlarni yuklab borish.Har olti oyda13.Milliy statistika qoʻmitasi1. Umumiy aholi soni, shundan xotin-qizlar soni toʻgʻrisidagi maʼlumotlar, shu jumladan:0 — 2; 3 — 6; 7 — 17; 18 — 30; 31 yosh va undan yuqori;16 — 54 yoshdagi xotin-qizlar;55 va undan yuqori yoshdagi xotin-qizlar.Har yilning iyun oyida2. Oilalar soni.Har yilning iyun oyida3. “Gender.stat.uz” elektron platformasi bilan integratsiya qilish.Doimiy14.Oʻzbekiston Respublikasi Adliya vazirligi huzuridagi Davlat xizmatlari agentligi1. Qayd etilgan erta nikohlar soni (hokim qaroriga asosan nikoh yoshi qisqartirilgan) toʻgʻrisidagi statistik maʼlumotlarni yuklab borish.Har chorakda2. Nikohdan ajralganlik qayd etilgan oilalardagi voyaga yetmagan bolalar soni toʻgʻrisidagi statistik maʼlumotlarni yuklab borish.Har chorakda3. 30 yoshgacha boʻlganlar orasida qayd etilgan nikohdan ajralishlar soni toʻgʻrisidagi statistik maʼlumotlarni yuklab borish.Har chorakda4. 30 yoshgacha boʻlganlar orasida qayd etilgan nikohlar soni toʻgʻrisidagi maʼlumotlarni yuklab borish.Har chorakda5. Oilaviy ajralishlar, tuzilgan nikohlar va tugʻilganlik haqidagi statistik maʼlumotlarni yuklab borish (qayd etilgan tugʻilish, nikoh va ajralishlar qiyosiy).Har oyda15.Oʻzbekiston Respublikasi Moliya vazirligi “Ijtimoiy himoya yagona reyestri” axborot tizimi bilan integratsiya qilish.Ikki oy muddatda16.Oʻzbekiston Respublikasi Ichki ishlar vazirligi 1. Ayollar tomonidan sodir etilgan jinoyatlar (shuningdek jinoyatda ishtirok etgan xotin-qizlar) haqidagi statistik maʼlumotlarni yuklab borish.Xar oyda2. Xotin-qizlarga nisbatan sodir etilgan jinoyatlar haqidagi statistik maʼlumotlarni yuklab borish.Xar oyda3. JIEMdan qaytgan xotin-qizlar haqidagi statistik maʼlumotlarni yuklab borish.Xar oyda4. Probatsiya hisobida turganlar (ayollar) haqidagi statistik maʼlumotlarni yuklab borish.Xar oyda5. Himoya orderi berilgan xotin-qizlar haqidagi maʼlumotlarni yuklab borish.Xar oyda6. Uzoq muddatga xorijiy davlatlarga ketganlar hamda kelgan xotin-qizlar haqidagi statistik maʼlumotlarni yuklab borish.Xar oyda7. Notinch oilalar/jinoyatchilikka moyilligi borlar haqidagi statistik maʼlumotlarni yuklab borish.Har oyda17.AT Xalq banki(kelishuv asosida)1. Xotin-qizlar tadbirkorligini rivojlantirish uchun taqdim etilayotgan kreditlar va subsidiyalar toʻgʻrisidagi statistik maʼlumotlarni yuklab borish.Har oyda2. Tadbirkorlik loyihalari, xotin-qizlarga tadbirkorlikni boshlash boʻyicha berilayotgan imtiyozlar, “Ayollar daftari”dagi xotin-qizlarga koʻrsatilayotgan yordamlar haqidagi maʼlumotlarni yuklab berish.Har oyda